Luettelo televisiosarjan Nalle Puhin uudet seikkailut jaksoista
1. tuotantokausi

| 0 | 1 | 2 |
| --- | --- | --- |
| # | Nimi | Yleiskatsaus |
| 1 | Se on vain elokuvaa (Pooh Ought to Be in Pictures) | Risto Reipas, Nalle Puh, Tiikeri ja Nasu menevät katsomaan hirviöelokuvaa, joka on Tiikerin mielestä tylsä ja Nasun mielestä pelottava. Heidän palatessaan Puolen hehtaarin metsään Risto päättää tehdä Puhin ja muiden kanssa oman hirviöelokuvan. |
| 2 | Hunaja on herkkua (Friend in Deed) | Kani on väsynyt siihen, että Puh on viime aikoina lainannut kaikki hänen hunajansa. Kani saa lopulta tarpeekseen ja antaa loput hunajansa Puhille ilmoittaen muuttavansa pois. Kyseessä on kuitenkin valhe, jotta Puh jättäisi hänet joksikin aikaa rauhaan. Totuudesta tietämättömänä Puh päättää etsiä Kanille hunajaa, ettei tämä muuttaisi pois. |
| 3 | Ihaa mököttää (Donkey for a Day) | Ihaa istuu kukkulansa päällä yksin eräänä myrskyisenä yönä. Nasu säälii Ihaata ja kutsuu muut kokoukseen, jossa he päättävät piristää Ihaata. Tiikeri ja Ruu opettavat Ihaalle pomppimista, Puh eri ruokien syöntiä, Kani puutarhanhoitoa jaPöllö lentämistä. Nasu ei kuitenkaan itse tiedä mitä voisi Ihaalle opettaa. |
| 4 | There's No Camp Like Home | Nasu näkee painajaisia, jossa hän juoksee pakoon möhköfantteja. Hän herää Tiikerin ja Puhin tullessa pyytämään häntä mukaan telttailemaan. Nasu pelkää telttailua, mutta Puh ja Tiikeri saavat kuitenkin houkuteltua Nasun mukaan. |
| 5 | Balloonatics | Risto esittelee Puhille punaisia ilmapalloja tämän vieraillessa Riston luona. Puh haluaisi viedä pallot kävelylle, mihin Risto suostuu, kunhan Puh lupaa olla varovainen. Pallot nähdessään Kani haluaa ne itselleen, mihin Puh suostuu, kunhan Kani on varovainen. Kani yrittää pelotella variksia piirtämällä palloihin pelottavat naamat. Pallot kuitenkin pelottavat Nasua, joka varoittaa Tiikeria isosta hirviöstä. |
| 6 | Linnunpoika (Find Her, Keep Her) | On pimeä, tuulinen ja luminen yö. Kani yrittää pitää huolta porkkanoistaan kuullessaan avunhuutoja. Kani löytää pienen linnunpojan, Kessin. Kani päättää pitää linnunpojasta huolta, eikä aio päästää tätä talveksi etelään. |
| 7 | Kuningas Nasu (The Piglet Who Would Be King) | Sen jälkeen kun Puh on antanut Nasulle lahjan, Nasu lähtee Tiikerin ja Kanin kanssa maidon ja hunajan maahan hakemaan hunajaa Puhille. |
| 8 | Cleanliness Is Next to Impossible | Puh kumppaneineen auttaa Ristoa siivoamaan tämän huoneen. |
| 9 | Suuri hunajaryöstö/Suuri hunajaruukkuryöstö (The Great Hunny Pot Robbery) | Kaikki hunajat alkavat kadota Puolen hehtaarin metsästä, kiitos Möhköfantin ja Tärpän. |
| 10 | Raidat/Kadonneet raidat (Stripes) | Tiikerin raidat ovat huuhtoutuneet pois Kanin saatua tämän kylpyyn, jättäen muut Ihaata lukuun ottamatta epävarmaksi tämän henkilöllisyydestä ja kohtalosta. |
| 11 | Paras lahja (Monkey See, Monkey Do Better) | Puh kumppaneineen on allapäin, kun Riston uusi vedettävä leluapina Bruno väittää olevansa "paras lelu, minkä lapsi voi saada". |
| 12 | Lapsenvahti (Babysitter Blues) | Risto ja kumppanit kohtaavat monenlaisia vaikeuksia yrittäessään nukahtaa, mikä aiheuttaa päänvaivaa lapsenvahdille. Myöhemmin Risto alkaa muun porukan kanssa vahtia Ruuta Kengun ollessa poissa, mikä ei ole lainkaan helppo tehtävä. |
| 13 | How Much Is That Rabbit in the Window? | Kani lähtee tiehensä tuntiessaan itsensä aliarvostetuksi, ja kohtaa romukauppiaan, joka laittaa hänet myyntiin. |
| 14 | Nalle Puhin namihammas/Namihammas (Nothing But the Tooth) | Puh luulee, ettei pysty enää syömään hunajaa menetettyään "namihampaansa", ja alkaa etsiä sitä. |
| 15 | Tuulen viemää/Tuulinen päivä (Gone with the Wind) | Nasu ei enää uskalla mennä ulos tuulisena päivänä saamansa ikävän kokemuksen jälkeen. |
| 16 | Seriffi Nasu (Paw and Order) | Puh ja kumppanit seikkailevat Villissä lännessä. |
| 17 | Möhköfantin ansa/Pieni metsästäjä (Trap as Trap Can) | Puh ja Nasu auttavat nuorta Möhköfanttia, jolla on vaikeuksia oppia asioita isältään. |
| 18 | Hunajakani/Hunajaa kanista (Honey for a Bunny) | Ainutlaatuinen kaninmuotoinen kirjatuki lähtee kiertämään kädestä käteen Kanin heitettyä sen pois. |
| 19 | The Masked Offender | Tiikeri ryhtyy auttamaan muita Naamioituneena Suojelijana, mutta päätyykin vain aiheuttamaan harmia. |
| 20 | Yön äänet (Things That Go Piglet in the Night) | Eräänä yönä väki Puolen hehtaarin metsässä on hädissään luullessaan kummitusten jahtaavan heitä. |
| 21 | Luck Amok | Huono onni alkaa seurata kaikkia Tiikerin rikottua peilin. |
| 22 | Taikakorvaläpät (Magic Earmuffs) | Risto antaa Nasulle "taikakorvasuojat" antaakseen tälle itseluottamusta luistelemisessa. |
| 23 | Toivomusnalle (The Wishing Bear) | Puh alkaa toteuttaa salaa ystäviensä toivomustähdelle esittämiä toiveita luultuaan kuluttaneensa toivomustähden voimat loppuun. |